CELEX: C2006/261/25
Language: el
Date: 2006-10-28 00:00:00
Title: Υπόθεση C-363/06 P: Αναίρεση που άσκησε στις 6 Σεπτεμβρίου 2006 η Comunidad Autónoma de Valencia — Generalidad Valenciana κατά της αποφάσεως που εξέδωσε το Πρωτοδικείο (δεύτερο τμήμα) στις 5 Ιουλίου 2006 στην υπόθεση T-357/05, Comunidad Autónoma de Valencia — Generalidad Valenciana κατά Επιτροπής των Ευρωπαϊκών Κοινοτήτων

28.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/14
            
         Αναίρεση που άσκησε στις 6 Σεπτεμβρίου 2006 η Comunidad Autónoma de Valencia — Generalidad Valenciana κατά της αποφάσεως που εξέδωσε το Πρωτοδικείο (δεύτερο τμήμα) στις 5 Ιουλίου 2006 στην υπόθεση T-357/05, Comunidad Autónoma de Valencia — Generalidad Valenciana κατά Επιτροπής των Ευρωπαϊκών Κοινοτήτων
   (Υπόθεση C-363/06 P)
   (2006/C 261/25)
   Γλώσσα διαδικασίας: η ισπανική
   Διάδικοι
   
      Αναιρεσείουσα: Comunidad Autónoma de Valencia — Generalidad Valenciana (εκπρόσωποι: J. V. Sánchez-Tarazaga Marcelino, letrado, C. Fernández Vicién και I. Moreno-Tapia Rivas, abogados)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               Nα κρίνει την παρούσα αίτηση παραδεκτή και βάσιμη
            
         
               —
            
            
               Να αναιρέσει τη διάταξη του Πρωτοδικείου της 5ης Ιουλίου 2006
            
         
               —
            
            
               Να αναπέμψει την υπόθεση στο Πρωτοδικείο προκειμένου αυτό να κρίνει την αρχικώς ασκηθείσα προσφυγή παραδεκτή και να συνεχίσει τη δίκη
            
         
               —
            
            
               Να καταδικάσει την Επιτροπή στην καταβολή του συνόλου των εξόδων της παρούσας διαδικασίας
            
         Λόγοι αναιρέσεως και κύρια επιχειρήματα
   Η παρούσα αίτηση βασίζεται στους εξής λόγους:
   
                
            
            
               Το ΠΕΚ υπέπεσε σε πλάνη περί το δίκαιο: Το ΠΕΚ παρέβη τη Συνθήκη ΕΚ, ειδικότερα, το Πρωτόκολλο το οποίο προσαρτάται στη Συνθήκη περί ιδρύσεως της Ευρωπαϊκής Κοινότητας περί του οργανισμού του Δικαστηρίου (το οποίο, κατά το άρθρο 311 της Συνθήκης ΕΚ, αποτελεί αναπόσπαστο τμήμα της), συγκεκριμένα, του άρθρου 19 αυτού, το οποίο ορίζει τα κριτήρια τα οποία πρέπει να διέπουν τους εκπροσώπους των διαδίκων ενώπιον των κοινοτικών δικαιοδοτικών οργάνων.
            
         
                
            
            
               Το ΠΕΚ παρέβη τους ουσιώδεις διαδικαστικούς τύπους καθόσον δεν χορήγησε στην αιτούσα προθεσμία τακτοποιήσεως του δικογράφου κατά παράβαση του άρθρου 44, παράγραφος 6 του Κανονισμού Διαδικασίας του Πρωτοδικείου, προέβη σε εσφαλμένη εφαρμογή του άρθρου 111 που αναφέρεται στις δικαστικές διατάξεις, και δεν έδωσε τη δυνατότητα στην αιτούσα να διατυπώσει την άποψή της προτού κρίνει την προσφυγή απαράδεκτη, κατά παραβίαση της αρχής της αντιδικίας που πρέπει να διέπει κάθε δίκη.
            
         
                
            
            
               Το ΠΕΚ παραβίασε την αρχή της απαγορεύσεως των διακρίσεων διότι δεν αναγνώρισε στον letrado της Generalidad Valenciana το δικαίωμα το οποίο δεν αμφισβητήθηκε, σε προηγούμενες περιπτώσεις, για εκπροσώπους οι οποίοι παρέστησαν ενώπιον των κοινοτικών δικαιοδοτικών οργάνων υπό την ίδια ιδιότητα όπως αυτός.